ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

.....ต้นกล้า
“ในความมืดมิด หากมีสติย่อมมีทางออก” 
...l...น่าสงสารสังคมไทยที่จมปลักอยู่ในกับดักทางการเมือง
ลึกและลับจากหน้าของ กรณ์ จาติกวณิช รมว.คลัง ล่าสุดได้ลงนามอนุมัติมาตรการผ่อนคลายกฎเกณฑ์ในการจัดตั้งสำนักงานสาขาภูมิภาค (ROH) ในประเทศไทย ตามที่ ประดิษฐ์ ภัทรประสิทธิ์ รมช.คลัง เสนอไปเรียบโร้ยแล้ว และหากสามารถบรรจุวาระได้ทัน ก็น่าจะสามารถเสนอให้ที่ประชุมพิจารณาใน ครม. ได้ในวันที่ 18 พ.ค.นี้ 
แต่หากไม่ทันก็จะเป็นสัปดาห์หน้าแน่นอน กรณ์ ตัวจริงเสียงจริงยืนยันมา
อันว่า กฎเกณฑ์ในการจัดตั้งสำนักงานสาขาภูมิภาค (ROH) ในประเทศไทยนั้นหนาสำคัญจริงๆ เพราะนี่คือการจูงใจให้นักลงทุนต่างประเทศเข้ามาใช้ไทยเป็นสำนักงาน โดยรัฐบาลไทยจะมีมาตรการสนับสนุน อาทิ การยกเว้นภาษีเงินได้นิติบุคคลสำหรับนักลงทุนที่จัดตั้งสำนักงานภูมิภาคในไทยให้เหลือ 0% เป็นเวลา 15 ปี จากเดิมที่เรียกเก็บภาษี 10% 
ขณะที่เจ้าหน้าที่ที่ปฏิบัติงานในสำนักงานสาขาภูมิภาคจะได้รับการเรียกเก็บภาษีเงินได้บุคคลธรรมดาในอัตรา 10% จากเดิมแค่ 4 ปี จะขยายเป็น 8 ปี เพื่อจูงใจ
...l...เอ๊าบรรดาลูกหนี้ทั้งหลายแหล่ที่ติดๆ ขัดๆ กับการไม่รู้ว่ากู้ได้กู้ไม่ได้ทั้งหลาย ในเร็วๆ นี้คงโล่งอกกันแน่ เพราะเครดิตบูโร เขากำลังคิดการใหญ่อำนวยความสะดวกให้ลูกค้าด้วยการจับมือ 23 แบงก์ แว่วๆ ว่ามีธนาคารกรุงไทย ไทยพาณิชย์ นครหลวงไทย และมีธนาคารสินเอเซีย เล็กๆ ที่กำลังใหญ่ติดสอยห้อยตามมาเปิดให้บริการยื่นขอตรวจประวัติข้อมูลเครดิตผ่านตู้เอทีเอ็มในอีก 23 เดือนนี่แหละ งานนี้ใช้ได้ทั้งบัตรเอทีเอ็ม บัตรเครดิต บัตรเดบิต แต่ในระยะต้นนั้นสามารถสอบถามเฉพาะฐานข้อมูลในธนาคารที่เป็นเจ้าของบัตรเท่านั้น
สอดบัตร ใส่รหัสประจำตัว แล้วกดเลือกรายการตรวจประวัติข้อมูลเครดิต จากนั้นกดเลือกว่าจะให้ส่งข้อมูลไปที่ไหน ที่บ้าน หรือที่ทำงาน จ่ายเงินแค่ 120 บาท ก็รอรับประวัติเครดิตทางการเงินได้ที่บ้าน